CELEX: 62009TN0025
Language: el
Date: 2009-01-19 00:00:00
Title: Υπόθεση T-25/09: Προσφυγή της 19ης Ιανουαρίου 2009 — Johnson & Johnson κατά ΓΕΕΑ — Simca (YourCare)

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/49
            
         Προσφυγή της 19ης Ιανουαρίου 2009 — Johnson & Johnson κατά ΓΕΕΑ — Simca (YourCare)
   (Υπόθεση T-25/09)
   (2009/C 69/108)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Johnson & Johnson GmbH (Düsseldorf, Γερμανία) (Εκπρόσωπος: A. Gérard, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Simca Srl (Cesano Boscone (MI), Ιταλία).
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Νοεμβρίου 2008 στην υπόθεση R 175/2008 1,
            
         
               —
            
            
               να δεχθεί την ανακοπή και να απορρίψει την αίτηση καταχωρίσεως εικονιστικού σήματος «YourCare» αριθ. 4 584 587, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «YourCare», για προϊόντα των κλάσεων 3, 8 και 21
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Καταχωρισμένο υπ' αριθ. 2 913 574 γερμανικό λεκτικό σήμα «Young Care» για προϊόντα των κλάσεων 3 και 5· καταχωρισμένο υπ' αριθ. 30 416 018 γερμανικό εικονιστικό σήμα «bebe young care» για προϊόντα και υπηρεσίες των κλάσεων 3, 21 και 44· καταχωρισμένο υπ' αριθ. 30 414 452 γερμανικό λεκτικό σήμα «Young Care» για προϊόντα της κλάσεως 21.
   
      Απόφαση του τμήματος ανακοπών: Αποδοχή της ανακοπής στο σύνολό της και απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου, καθόσον το τμήμα προσφυγών εσφαλμένως έκρινε ότι δεν υφίστατο κίνδυνος συγχύσεως μεταξύ των οικείων σημάτων. Παράβαση του άρθρου 74, παράγραφος 1, του κανονισμού (ΕΚ) 40/94 του Συμβουλίου, καθόσον το τμήμα προσφυγών παρέλειψε να λάβει υπόψη πραγματικά περιστατικά τα οποία επικαλέστηκε η προσφεύγουσα.